Ir-Regolament tal-Kummissjoni (KE) Nru 538/2002
tal-25 ta’ Marzu 2002
li jissuplimenta l-Anness għar-Regolament (KE) Nru 2400/96 dwar id-dħul ta’ ċertu ismijiet fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" li hemm provvediment dwarhom fir-Regolament tal-Kunsill (KEE) Nru 2081/92 dwar il-protezzjoni ta' l-indikazzjonijiet u denominazzjonijiet ġeografiċi ta’ oriġini ta’ prodotti u oġġetti ta' l-ikel agrikolu
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta' l-indikazzjonijiet u denominazzjonijiet ġeografiċi ta’ oriġini ta’ prodotti u oġġetti ta' l-ikel agrikolu [1], kif l-aħħar emendat bir-Regolament tal-Kummissjoni (KE) Nru 2796/2000 [2], u partikolarment bl-Artikolu 6(3) u (4) tiegħu,
Billi:
(1) Bi qbil ma’ l-Artikolu 5 tar-Regolament (KEE) Nru 2081/92, il-Greċja bagħtet lill-Kummissjoni applikazzjoni dwar l-irreġistrar ta’ l-isem ‘Πατάτα Κάτω Νευροκοπίου’ (Patata Kato Nevrokopiou) bħala indikazzjoni ġeografika.
(2) Bi qbil ma’ l-Artikolu 6(1) ta’ dak ir-Regolament, l-applikazzjoni nstabet li tilħaq il-ħtiġijiet kollha stabbiliti hemmhekk u b’mod partikulari li fiha l-informazzjoni kollha meħtieġa bi qbil ma’ l-Artikolu 4 tiegħu.
(3) L-ebda stqarrija ta’ oġġezzjoni, fi ħdan it-tifsira ta' l-Artikolu 7 tar-Regolament (KEE) Nru 2081/92, ma ntbagħtet lill-Kummissjoni fir-rigward ta' l-isem mogħti fl-Anness wara l-pubblikazzjoni tagħha fl-Ġurnal Uffiċjali tal-Komunitajiet Ewropej [3].
(4) L-isem għandu għalhekk jiddaħħal fir-"Reġistru ta' denominazzjonijiet ta' oriġini protetti u l-indikazzjonijiet ġeografiċi protetti" u għaldaqstant ikun protett mill-Komunità bħala indikazzjoni ġeografika protetta.
(5) L-Anness t’hawnhekk jissupplimenta l-Anness tar-Regolament tal-Kummissjoni (KE) Nru 2400/96 [4], kif l-aħħar emendat permezz tar-Regolament (KE) Nru 245/2002 [5],
ADOTTAT DAN IR-REGOLAMENT:
L-Artikolu 1
L-isem fl-Anness t’hawnhekk jiżdied minnufih ma’ l-Anness tar-Regolament (KE) Nru 2400/96 u jiddaħħal bħala indikazzjoni ġeografika protetta (IĠP) fir-"Reġistru ta' denominazzjonijiet ta' oriġini protetti u l-indikazzjonijiet ġeografiċi protetti" li hemm provvediment dwaru fl-Artikolu 6(3) tar-Regolament (KEE) Nru 2081/92.
L-Artikolu 2
Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmula fi Brussel, il-25 ta’ Marzu 2002.